Lav et referat af nedenstående tekst:

Tekst:
1300 forventningsfulde mennesker sidder senere i eftermiddag klar, når USA's 44. præsident - det er ham der hedder Barack Obama - indtager scenen i Musikkens Hus i Aalborg. Det er erhvervsledere, lokale politikere, ministre og så 260 studerende og forskere fra Aalborg Universitet, der er på plads i salen - og de har betalt gode penge for at være der. Billetterne til arrangementet koster op mod 8500 kroner - og hvis du har lyst til at få taget et billede med ekspræsidenten nu han er i Aalborg, kan det lade sig gøre for den nette sum af 17.500 kroner - og det er oven i billetprisen vel at mærke. Han er et ikon En af dem, der sidder klar når Barack Obama træder ind på scenen er Kresten Thomsen - den tidligere leder af Aalborg Karneval som nu har givet sig i kast med at arrangere den elektroniske musikfestival Aairport, der skal løbe af stablen til januar i Gigantium. Men inden da skal Obama altså opleves: - Min bror og mig har en 'bucket list' med ting vi gerne vil lave her i livet - og nu var muligheden her, så den skulle altså udnyttes, forklarer Kresten Thomsen. For ham er det Obama som leder og verdensikon, der trækker: - Han har om nogen vist hvorfor man skal gå foran som leder, hvorfor man skal have fingrene nede i mulden - og det har bare inspireret mig lige fra han tog sit embede, forklarer han videre. Se hele interviewet med Kresten Thomsen her: - Han har virkelig gjort en forskel Barack Obama var præsident fra 2009 til og med 2016. I sin tid som præsident blev han - måske specielt i Europa og i særdeleshed i Danmark - populær, fordi han gjorde det sociale sikkerhedsnet i Guds eget land mere finmasket samtidig med, han fik løftet USA ud af finanskrisen i starten af 2010'erne. - Han har været chef for verdens største supermagt, han var den der fik USA op igen efter den store recession, han har fået Nobels fredspris, han har gået forrest, løftet middelkalssen og den lavere fattigdom et stykke opad i USA så han har virkelig gjort en forskel for så mange mennesker, fortæller Kresten Thomsen og fortsætter: - Han er et ledelsesikon og de ting han har lavet har gjort en kæmpe forskel i verden. Donald Trump må hoste op Barack Obama er alene om at optræde på Kresten Thomsens liste over amerikanske præsidenter, han skal opleve. Den siddende præsident Donald Trump ville faktisk skulle have penge op ad lommen hvis Kresten Thomsen skulle besvære sig med at dukke op til et arrangement med ham som hovednavn. - Jeg vil gerne have penge for at høre ham, lyder det fra Kresten Thomsen hvorefter han griner og fortsætter: - Han er jo lidt en anden historie og han har jo rullet mange af de ting Obama havde igangsat tilbage. Det kan man jo have delte meninger om, men han er altså ikke - for mig - en foregangsmand for hverken ledelse eller forretning, siger Kresten Thomsen.

Referat:
Kresten Thomsen er en af de 1300 mennesker, der skal se Barack Obama tale i Musikkens Hus lørdag eftermiddag. For ham